Alex Brinchmann

Alex Brinchmann (egentlig Alexander Brinchmann, født 15. juni 1888 i Christiania, død 18. april 1978) var en norsk barnelege, forfatter og dramatiker. Han var gift 3 ganger, 1. gang i 1913 med Nina Grønvold (1891-1924), tvillingsøster av diplomaten Lauritz Grønvold og mor til barna.

 Barnelege 

Brinchmann var en anerkjent barnelege. Han ble cand. med. i 1912, og studerte 1913–1914 barnesykdommer ved Charité-sykehuset i Berlin. I 1918 ble han reservelege ved Rikshospitalets barneavdeling, og drev fra 1914 til 1972 dessuten privat legepraksis i hovedstaden. Han ble godkjent som spesialist i barnesykdommer i 1921 og ble dr. med. i 1922 med avhandlingen Om katalasereaksjonen i fæces. Brinchmann utgav en rekke vitenskapelige artikler innen pediatri, bl.a. om bekjempelse av tuberkulose hos barn. Han var formann i Norsk Pediatrisk Selskap (Barnelegeforeningen) 1933–1934.

 Virke som forfatter og dramatiker 

Han var i sin tid en populær kriminalforfatter under pseudonymet Roy Roberts. Roberts' faste detektiv var politifullmektig cand. jur. Jens Borgen, vanligvis presentert med full tittel. Mann i gul frakk er blitt omtalt som hans beste kriminalroman.

I de første Roberts-bøkene kommer en viss sympati for rasistiske og fascistiske ideer til uttrykk, men Brinchmann kom senere til å endre syn i disse spørsmålene.http://nbl.snl.no/Alex_Brinchmann

Brinchmann var  i periodene 1938–1940 og 1946–1967 styreleder i Norske Dramatikeres Forbund. Under andre verdenskrig var han formann i Den norske Forfatterforening. Fra 1943 var han medlem av Hjemmefrontens kulturutvalg hvor han ble pådriver for forfatterstreiken. I 1950-årene var han president i Nordisk Dramatikerunion. Han fikk Kongens fortjenstmedalje i gull i 1952.

Han var også medlem av Norsk Kvinnesaksforening og uttalte at han «kjemper for berettigelsen av kvinnens likestilling».

 «Fru Blom» 
I Brinchmanns lystspill Karusell fra 1940 er det en replikk som har gått inn i det norske språket som et eget uttrykk, nemlig:  «Piller og piller, fru Blom!».  «Piller» blir i uttrykket byttet ut med det som passer for anledningen, og uttrykket brukes for å moderere en påstand (eksempel: A sier: «Du er vakker, B». B svarer: «Vakker og vakker, fru Blom. Jeg er vel heller stygg»). Dette uttrykket stod opprinnelig ikke i manuskriptet, men ble tilføyet av Per Aabel under en av prøvene. Aabel spilte «dr. Holm», som ytrer replikken, i oppsetninger gjennom flere tiår.

 Bibliografi 

 Romaner 
 1927: Bengt Bondes hemmelighet – kriminalroman
 1927: Mysteriet Steegener – kriminalroman
 1928: Hevneren – kriminalroman
 1929: Krebseklubben – kriminalroman
 1930: Det levende portrett – kriminalroman
 1931: Deilig er jorden – roman
 1933: Dissonanser – roman
 1936: Så møtes vi imorgen – roman
 1937: Den rike mann – roman
 1937: Mannen som kom tilbake – roman
 1939: Veien frem – roman
 1946: Mann i gul frakk – kriminalroman
 1947: Skudd i ruten – kriminalroman
 1955: Elevatorsjakten – kriminalroman
 1971: Kiosken ved Grand – kriminalroman

 For scenen 
 1937: På fruktene skal de kjennes
 1940: Karusell: Lystspill i 4 akterInnscannet versjon av Karusell på Nasjonalbibliotekets nettsted www.nb.no - filmatisert som Den farlige leken i 1942
 1945: Lykkelige ungdom – : Skuespill i fire akter
 1948: Løgnen og lykken : To skuespill
 1948: De lange år – NRK radioteateret
 1950: Uten nåde : hørespill i 1 akt – NRK radioteateret
 1951: De som meget har elsket : Hørespill i 1 akt 
 1951: Sørensen : Hørespill i 1 akt – NRK redioteateret
 195?: Kontorprinsessen : komedie i tre akter 
 1952: Den som elsker sin far- : Skuespill i 3 akter
 1954: Lykkelige ungdom : skuespill i tre akter – NRK radioteateret
 1955: Gapestokken : Hørespill – NRK radioteateret
 1955: På fastende hjerte
 1957: Grønn sofa : Radiohumoreske – NRK radioteateret
 1960: 12-klubben : Hørespill – NRK radioteateret 
 1964: Forliset – NRK radioteateret 
 1971: Drømmen : radioskuespill – NRK radioteateret

 Medisinsk faglitteratur 
 1921:  Om katalasereaktionen i fæces hos barn og dens betydning for diagnosen av barnets tarmsygdomme – Rikshospitalets barneavdeling
 1925: 'Om spædbarnstuberkulosens symptomoøogi og prognose – 4. Nordiske tuberkuloselægemøde
 1925: Barnets første år – Gyldendal 
 1930: Rapport sur les 8 premières années d'activité (1922–1930) de la Crèche de Aakebergveien à Oslo 1937: Normale barn fra sunde hjem – Norsk rikskringkasting – serieforedrag

 Annet 
 1968: Norske forfattere i krig og fred. Den norske forfatterforening – Utgitt til 75-års jubileet til Forfatterforeningen 15. november 1968. Sammen med Sigurd Evensmo.
 1972: Veien hjem: Fra hverdagslivets mentalhygiene''.

 Referanser 

 Eksterne lenker 
 Skramstad om fru Blom


Kategori:Norske barneleger
Kategori:Norske romanforfattere
Kategori:Norske krimforfattere
Kategori:Norske dramatikere
Kategori:Kongens fortjenstmedalje i gull
Kategori:Personer fra Oslo
Kategori:Norsk barnelegeforening
Kategori:Medlemmer av Norsk Kvinnesaksforening
Kategori:Personer begravet på Vestre gravlund